Jõudsin välja paljude kristlike kuulutajate kõige suurema tabusõnani PÕRGU. Oleme jätnud oma evangeeliumikuulutuse sõnavarast välja sõnad: PÕRGU, PATT, HUKKAMÕIST, JUMALA VIHA ja rõhutame Jumala armastust ja armu. Kuid lugedes päris evangeeliumi, mida kuulutas Jeesuse ja apostlid Piibli lehekülgedel, olid nende igas sõnumis  sees nii patu tulem, patust pääsetee ja armu võidukäik. Paljud ütlevad, et aeg on muutunud ja me peame muutma sõnumit. Sõbrad, tee taevasse ei ole muutunud ega ole sinna tulnud meie ajastul salapäraseid otselõikeid. Sa pead kuulutama pattu ja hukkamõistu, et kadunud võiks näha oma reaalset olukorda, sa pead kuulutama et AINULT USU LÄBI saab päästetud ja sa pead kuulutama seda, milline imeline tulemus on usul Jeesusesse! Jättes välja ühe osa neist kolmest, ei kuuluta me päris evangeeliumi - järelikult ei ole  selles sõnumis väge, mille läbi võiks keegi saada päästetud. Kas me ikka tõesti tahame et inimesed saaksid päästetud, või tahame me hoopis seda, et oleks võimalikult palju massi koos?